Diari Oficial de la Generalitat Valenciana


Sumari del DOGV 5542, del 26-06-2007 (2007/6339)

Informació pública de l'adjudicació i aprovació del Programa per al Desenvolupament de l'Actuació Integrada de la Unitat d'Execució Número 3 del Pla General de Montán.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6339


Data del document
:   07-05-2007

Organisme emissor
:   Ajuntament de Montán

Tipus de document
:   Informació Pública

Descriptors 

:   * Montán
    * administració local
    * pla d'urbanisme

Informació pública de l'adjudicació i aprovació del Programa per al Desenvolupament de l'Actuació Integrada de la Unitat d'Execució Número 3 del Pla General de Montán. [2007/6339]  
Per Acord del Ple de data 19 d'abril de 2007, es va aprovar i adjudicar el Programa per al Desenvolupament de l'Actuació Integrada de la Unitat d'Execució Número 3 del Pla General d'este municipi a la mercantil Urbanizadora Forven, SL, cosa que es publica als efectes de l'article 137 de la Llei 16/2005, de 30 de desembre, Urbanística Valenciana, d'acord amb la tramitació següent:  
L'Ajuntament en Ple, en sessió celebrada el dia 13 de novembre de 2006, va acordar iniciar la tramitació per gestió indirecta de la unitat d'execució número 3 del Pla General d'Ordenació Urbana, de sòl urbanitzable residencial, la qual consta en tal planejament amb ordenació detallada. Així mateix, es va resoldre aprovar les bases particulars per a este concurs que es va publicar en el Diari Oficial de la Comunitat Valenciana de data 23 de novembre de 2006.  
En data 10 de gener de 2007, es va remetre anunci per a la dita convocatòria al Diario Oficial de la Unión Europea, es va remetre tal anunci al Diari Oficial de la Comunitat Valenciana el dia 12 de gener de 2007, i es va fer públic en data 9 de febrer de 2007. La mercantil Urbanizadora Forven, SL va sotmetre a informació pública l'alternativa tècnica del Programa d'Actuació Integrada de la Unitat d'Execució Número 3, i es va depositar una còpia d'esta en la Notaria de María José Perelló Agustina i en l'Ajuntament de Montán.   
Segons consta en la documentació protocol·litzada en la dita Notaria, la publicitat es va realitzar per mitjà de notificació individualitzada dels propietaris afectats, anunci en el diari El Mundo de data 28.02.2007, Butlletí Oficial de la Província número 27 de data 03.03.2007 i Diari Oficial de la Comunitat Valenciana de data 08.03.2007, i es va concedir el termini d'un mes perquè pogueren formular-se al·legacions o suggeriments. Durant tal període d'informació pública no es van formular al·legacions ni suggeriments, ni en la Notaria ni en l'Ajuntament.  
En data 10 d'abril de 2007, Urbanizadora Forven, SL va presentar en tres sobres la documentació requerida per al concurs, alternativa tècnica, documentació administrativa i proposició economicofinancera.  
En data 19 d'abril de 2007, per acord de l'Ajuntament en Ple s'ha resolt:  
Aprovar el Programa d'Actuació Integrada per al Desenvolupament de la Unitat d'Execució Número 3 de sòl urbanitzable residencial del Pla General d'Ordenació Urbana de Montán, per gestió indirecta.  
Aprovar definitivament l'adjudicació a Urbanizadora Forven, SL del Programa d'Actuació Integrada de la Unitat d'Execució Número 3 de conformitat amb la proposta formulada.  
Aprovar el Projecte d'Urbanització de la Unitat d'Execució Número 3, de conformitat amb l'alternativa tècnica presentada.  
Aprovar l'adjudicació del programa d'actuació integrada pel cost total de 759.887,33 euros, que seran repercutits als propietaris afectats per mitjà de quotes d'urbanització, i s'establirà la forma de pagament principal en metàl·lic.  
Aprovar el preu a efectes de valoració del sòl a raó de 40 euros el metre quadrat de sòl brut. La repercussió als propietaris afectats del sòl suposen sobre els m² de sòl net de l'àmbit un cost de l'actuació urbanitzadora que s'establix en 108,26 €/m² sòl net.  
El present acord d'aprovació i adjudicació es notificarà als qui consten com a interessats en les actuacions, sense perjudici de la comunicació que s'indica en l'article 166 de la LUV, i, en tot cas, als qui hagueren participat en el concurs. S'inserirà, així mateix, un anunci en els diaris oficials indicats en l'article 132 de la Llei Urbanística Valenciana (LUV) i es donarà compte de la dita adjudicació i aprovació.  
Havent-se adjudicat i aprovat definitivament el programa d'actuació integrada, de conformitat amb el que disposa l'article 138 de la LUV, i concordants amb el Reial Decret 67/2006, de 19 de maig, es formalitzarà el contracte per al desenvolupament i execució del programa; prèviament s'haurà de constituir la garantia definitiva en la forma i quantia establides en les bases reguladores del programa.  
De conformitat amb l'article 145 de la Llei Urbanística Valenciana, es remetrà el present expedient a la conselleria competent en Urbanisme i s'instarà la seua inscripció en el Registre de Programes; l'accés a este s'ajustarà al que establix la legislació vigent sobre règim jurídic de les administracions públiques i del procediment administratiu comú.  
Contra el present acord, que posa fi a la via administrativa, es pot interposar alternativament o recurs de reposició potestatiu, en el termini d'un mes, a comptar de l'endemà de la publicació del present anunci, davant del Ple d'este Ajuntament de Montán, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu de la Comunitat Valenciana, en el termini de dos mesos, a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la desestimació per silenci. Tot això sense perjudici que puga exercitar qualsevol altre recurs que estime pertinent.  
Montán, 7 de maig de 2007.- El tinent d'alcalde: Antonio Gil Vea.